ჯორჯ უოლდი

ჯორჯ უოლდი (ინგლ. George Wald; დ. 18 გერგობათუთა, 1906, ნიუ-იორკი, ააშ — ღ. 12 პირელი, 1997, კემბრიჯი, მასაჩუსეტსი, ააშ) — ამერიკალი ფიზიოლოგი დო ბიოქიმიკოსი. გურაფულენდჷ რეტინაშ პიგმენტეფს. რდჷ ნობელიშ პრემიაშ ლაურეატი ფიზიოლოგიაშ დო მედიცინაშ დარგის 1967 წანას (ჰოლდენ კეფერ ჰარტლაინი დო რაგნარ გრანიტიწკჷმა ართო).

ბიოგრაფია
ჯორჯ უოლდიქ დებადჷ ნიუ-იორკის, ურიეფიშ ფანიას. გურაფულენდჷ ნიუ-იორკიშ ტექნიკურ სკოლას, უკულ გურაფა გაგინძორჷ ნიუ-იორკიშ უნივერსიტეტის, სოდეთ მიპალუ მენცარობაშ ბაკალავრიშ აკადემიური ხარისხი. 1932 წანას უოლდიქ თხილუ ოდოქტორე დისერტაცია ზოოლოგიას, კოლუმბიაშ უნივერსიტეტის. გურაფაშ თებაშ უკული ართ პერიოდის მუშენდჷ გერმანიას, ოტო ჰენრიხ ვარბურგიწკჷმა. უოლდიქ გერმანიაშე შვეიცარიაშა მიდართჷ. 1933 წანას უოლდიქ ევროპა ქიდიტუ დო დირთჷ ამერიკაშა დო მუშობა ქიდიჭყჷ ჩიკაგოშ უნივერსიტეტის. 1934 წანას გეგნორთჷ ჰარვარდიშ უნივერსიტეტიშა სოდეთ მუშენდჷ დიო ინსტრუქტორო დო უკულ პროფესორო. 1950 წანაშე უოლდი რდჷ ამერიკაშ მენცარობაშ ერუანული აკადემიაშ მაკათური. 1967 წანას გინოჩეს ნობელიშ პრემია, 1966 წანას ფრედერიკ აივსიშ მენდალი, 1953 წანას მიპალუ ალბერტ ლასკერიშ პრემია. უოლდიქ ღურუ კემბრიჯის, მასაჩუსეტსის, 1997 წანაშ 12 პირელს.

რესურსეფი ინტერნეტის

 John E. Dowling, "George Wald, 1906–1997: A Biographical Memoir" in Biographical Memoirs, Washington, D.C.: The National Academy Press (National Academy of Sciences), Volume 78, 298:317.
 A remembrance by his son Elijah
 Papers of George Wald : an inventory

Two of George Wald's speeches can be read on-line:
 A Generation in Search of a Future
The Origin of Death

კატეგორია:ამერიკალეფი
კატეგორია:ამერიკალი ბიოქიმიკოსეფი
კატეგორია:ამერიკალი ფიზიოლოგეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:დუნაბადი 1906
კატეგორია:ნაღურა 1997